PRITARTA

Panevėžio rajono savivaldybės tarybos

2020 m. gegužės 28 d. sprendimu Nr. T-

**PANEVĖŽIO RAJONO ĖRIŠKIŲ KULTŪROS CENTRO 2019 METŲ VEIKLOS ATASKAITA**

**I. PANEVĖŽIO RAJONO SAVIVALDYBĖS AKTYVAUS BENDRUOMENĖS GYVENIMO SKATINIMO PROGRAMOS (Nr. 3) 01 UŽDAVINYS – Sudaryti sąlygas gauti aukštos kokybės kultūrines paslaugas**

1.1. Aprašymas (kultūros centro tikslai, uždaviniai ir funkcijos (pagal nuostatus ir savivaldybės strateginį veiklos planą). Didžiausi 2019 m. pasiekimai ir įgyvendinti projektai.

Kultūros centro veiklos tikslai – kultūrinės, meninės, šviečiamosios (edukacinės) ir informacinės veiklos plėtojimas, neformaliojo švietimo, meninių programų kūrimas, pramoginių programų veikla, etninės kultūros, mėgėjų meno puoselėjimas, kultūros ir meno projektų inicijavimas, rengimas ir įgyvendinimas, profesionaliojo meno sklaida, vietos bendruomenės visų amžiaus grupių kultūrinių poreikių ugdymas ir tenkinimas, kūrybinės saviraiškos užtikrinimas.

Kultūros centras, įgyvendindamas šiuos tikslus, atlieka tokias funkcijas: sudaro sąlygas etninės kultūros sklaidai, populiarina senąsias kultūros tradicijas, papročius, laiduoja etninės kultūros perimamumą; rūpinasi mėgėjų meno kolektyvų parengimu ir dalyvavimu Dainų šventėse, vietiniuose, regioniniuose, nacionaliniuose ir tarptautiniuose renginiuose; skatina ir ugdo meninę veiklą, telkia įvairių žanrų mėgėjų meno kolektyvus, studijas, būrelius ir sudaro sąlygas jų veiklai; organizuoja pramoginius, edukacinius ir kitus renginius; organizuoja valstybinių švenčių, atmintinų datų, kalendorinių švenčių minėjimus; rūpinasi vaikų ir jaunimo užimtumu, meniniu ugdymu; rengia ir vykdo neformaliojo vaikų ir suaugusiųjų švietimo programas; organizuoja visų žanrų ir sričių parodas; kuria ir įprasmina šiuolaikines modernias meno veiklos formas; organizuoja etninę kultūrą, mėgėjų meną populiarinančius renginius, tenkina kitus bendruomenės kultūrinius poreikius; sudaro sąlygas profesionaliojo meno sklaidai; dalyvauja rengiant ir įgyvendinant valstybines ir regionines kultūros plėtros programas; rengia ir vykdo kultūros, švietimo ir meno projektus; skleidžia informaciją visuomenei apie kultūros centro vykdomą veiklą pasitelkiant ryšius su visuomene ir netiesioginę reklamą; bendradarbiauja su meno, mokslo, švietimo, kultūros, jaunimo, religinėmis, verslo ir nevyriausybinėmis organizacijomis šalyje ir už jos ribų; tiria, analizuoja ir įvertina bendruomenės kultūrinius poreikius, rengia ilgalaikę veiklos strategiją ir metines veiklos programas, rengia ir įgyvendina investicinius kultūros srities projektus; sudaro sąlygas vietos bendruomenės meninei saviraiškai; tenkina sociokultūrinius bendruomenės poreikius; užtikrina Lietuvos Respublikos teisės aktų įgyvendinimą Kultūros centre ir padaliniuose, organizuoja ir kontroliuoja jų veiklą; atlieka kitas teisės aktuose nustatytas funkcijas.

Kultūros centras organizavo renginių ciklą Vietovardžių metams paminėti „Nebe tas kaimelis, nebe to ulyčia“, kuris buvo įrašytas į Lietuvos Respublikos Vyriausybės 2019 m. sausio 16 d. nutarimą Nr. 39 „Dėl Vietovardžių metų minėjimo 2019 metais plano patvirtinimo“. Surengta Ėriškių gyventojų relikvijų ir senų fotografijų paroda (eksponuota 3 renginiuose), organizuotas informacinis seminaras, kuriame pranešimus skaitė Ramygalos gimnazijos muziejininkė Irena Zubauskienė („Vietovardžiai. Vaikystės takais“), Vilniaus universiteto Geografijos ir kraštotvarkos katedros docentė, mokslų daktarė Filomena Kavoliutė („Krašto vietovardžių išsaugojimo politika Lietuvoje“) ir renginio moderatorė Panevėžio kraštotyros muziejaus Etninės kultūros skyriaus vyresnioji muziejininkė Vitalija Vasiliauskaitė. Renginyje išnykusių kaimų istorijomis dalijosi Ėriškių gyventojai. Buvo skaitmenizuotos ne tik senosios fotografijos, bet ir Jono Ruzo 2 tomų knyga „Ėriškių kolūkio istorija“. Kitas ciklo renginys – kulinarinės senųjų receptų varžytuvės. Dalyviai pristatė patiekalus, kuriuos ruošdavo išnykusiuose kaimuose ir viensėdžiuose gyvenusios jų mamos ir močiutės. Renginį vainikavo dueto iš Naujosios Zelandijos ir Vokietijos „Stereo naked“ koncertas.

Žemaitijos metai buvo akcentuojami liepos 6 d. renginyje „Čia mūsų žemė“ prie Upytės piliakalnio. Simboliškai renginys vyko žemaičių tarme.

Kultūros centro padalinys Linų muziejus rengia edukacinius užsiėmimus vaikams ir suaugusiesiems; organizuoja renginius ir dalyvauja įgyvendinant projektus bendradarbiaujant su kitomis institucijomis (savivaldybe, mokykla, rajono bendruomenių sąjunga); tvarko muziejaus ekspoziciją, rūpinasi eksponatų įsigijimu bei apsauga; rengia ir veda temines ekskursijas, rūpinasi muziejaus populiarinimu; organizuoja su muziejine veikla susijusius renginius.

Kultūros centro padalinys Tradicinių amatų centras organizuoja kūrybinių dirbtuvių, studijų, būrelių veiklą; puoselėja tradicinių amatų etninę kultūrą tenkinant kultūrinius bendruomenės poreikius; rūpinasi vaikų ir jaunimo užimtumu mokantis tradicinių amatų; gali organizuoti suvenyrų, meno dirbinių, liaudies amatininkų gaminių pardavimą; organizuoja jaunimo atvirų erdvių veiklą.

Lietuvos kultūros rėmimo fondui pateikti 3 projektai (vienas finansavimo negavo), Vaikų socializacijos, vaikų vasaros užimtumo ir poilsio programos, Smurto ir patyčių prevencijos programos konkursui – 1, 2014–2020 metų Europos kaimynystės priemonės Latvijos, Lietuvos ir Baltarusijos bendradarbiavimo per sieną programa – 1, NVŠ – 1. Pasirašyta Lietuvos kaimo plėtros 2014–2020 metų programos projekto „Tradicinių amatų centro Panevėžio rajone, Upytės kaime, plėtra. II etapas“ sutartis, atlikti 2 viešieji pirkimai (projektų sąrašas pateikiamas 1 priede).

Kultūros centre atlikti ilgalaikio turto remonto darbai: pakeistos salės lempos taupesniais LED šviestuvais vietoje neekonomiškų pasenusio modelio halogeninių lempų. Meno vadovų kabinetuose ir administracinėse patalpose įmontuotos LED panelės. Įrengtas lauko apšvietimas. Pakeistas scenos užuolaidų mechanizmas nuotoliniu būdu valdoma sistema, pakeistos salės ritininės užuolaidos, į gaisrinės saugos signalizaciją įrengta telemetrija.

Parengta medžiaga ir pateiktos 2 paraiškos Nematerialaus kultūros paveldo sąvadui: „Šventų Velykų būgno mušimo tradicija Vadokliuose“, „Žolinės vainikų pynimo tradicija Krekenavoje“.

Kvalifikaciją kėlė 8 darbuotojai, dalyvauta 14 skirtingų seminarų, mokymų. Vystomas tarptautinis bendradarbiavimas su Latvijos Respublikos Vilakos ir Limbaži rajonais – vyko kultūriniai mainai, surengti 4 koncertai. Parengtos 6 naujos edukacinės programos, vykdyti tradicinių amatų mokymai, surengti 4 tradiciniai amatininkų turgūs. Folkloro ansamblis „Upytės Vešeta“ parengė 23 koncertines programas, folkloro ansamblis „Kupetynė“ – 15.

Projektų ir centro spec. lėšomis pasiūdinti drabužiai, jų vienetai: prijuostės 10 vnt., tautinis sijonas 1 vnt., moteriški aulinukai 3 vnt., vyriški aulinukai 4 vnt., archeologinio stiliaus moteriški drabužiai 2 vnt., archeologinio stiliaus vyriški drabužiai 1 vnt., archeologinio stiliaus kepurėlės 3 vnt., valstiečių darbužiai: vyriškos kelnės 4 vnt., moteriški sijonai 2 vnt., palaidinės 2 vnt. Darbo sąlygų pagerinimui pagaminti mestuvai audėjo amatui demonstruoti ir audėjo darbui, nupirkta žoliapjovė centro ir padalinio teritorijos priežiūrai.

1.2. Rezultatai (kultūros centro problemos 2019 m., patirtos finansinės ir kt. nesėkmės).

Ėriškių kultūros centrui reikalingi remonto ir modernizavimo darbai: šaligatvio plytelių keitimas, stovėjimo aikštelės ir įvažiavimo asfalto remontas po nuotekų vamzdyno klojimo darbų, salės grindų šlifavimas ir lakavimas, durų keitimas, rūsio patalpų remontas ir pritaikymas kultūros reikmėms. Folkloro ansambliams reikalingi tautiniai kostiumai, muzikos instrumentai. Didesnių nesėkmių įstaiga nepatyrė, įvykdė 2019 m. tikslus.

**II. KULTŪROS CENTRO STRUKTŪRA**

2.1. Darbuotojai:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Darbuotojai | | Pareigybės | | Kultūros ir meno darbuotojų išsilavinimas  (pagal turimus diplomus) | | | | | | | | |
| Aukštasis universitetinis | | Aukštasis neuniversiteti-nis | | Aukštesnysis | | Specialusis vidurinis | | Vidu-rinis |
| Kultū-ros ir meno | Kiti | Kultū-ros ir meno | Kiti | Kultū-ros ir meno | Kiti | Kultū-ros ir meno | Kiti | Kultū-ros ir meno | Kiti | Kultū-ros ir meno | Kiti |  |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| Ėriškių  kultūros centras | 5 | 3 | 2,5 | 2 | 0 | 1 | 0 | 0 | 2 | 0 | 1 | 0 | 0 |
| Tradicinių amatų centras,  padalinys | 3 | 4 | 2 | 1.5 | 0 | 0 | 0 | 1 | 0 | 1 | 0 | 1 | 0 |
| Linų muziejus,  padalinys | 1 | 0 | 0,5 | 0 | 0 | 0 | 0 | 0 | 0 | 0 | 1 | 0 | 0 |
| Iš viso | 9 | 7 | 5 | 3.5 | 0 | 1 | 0 | 1 | 2 | 1 | 2 | 1 | 0 |

2.2. Kvalifikacija:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Kėlė kvalifikaciją  ataskaitiniais metais | Atestuoti ir suteiktos klasės | | | | | Laisvų pareigybių  skaičius | Kultūros ir meno specialistų  poreikis |
| Iš viso | I | II | III | Atestuota nesuteikiant klasės |
| Ėriškių kultūros centras |  |  |  |  |  |  |  | 1 |
| Tradicinių amatų centras, padalinys |  |  |  |  |  |  |  | 2 |
| Linų muziejus, padalinys |  |  |  |  |  |  |  |  |
| Iš viso |  |  |  |  |  |  |  | 3 |

|  |  |  |
| --- | --- | --- |
| Eil. Nr. | Veiklos | Skaičius / priedas |
| 1. | Iš viso žiūrovų ir lankytojų | 1 8668 |
| 2. | Parduotų bilietų skaičius | 1 810 |
| 3. | Iš viso dalyvių, užimtų kultūros įstaigos veikloje | 122 |
| 3.1. | vietos gyventojų, gyvenančių ar dirbančių Panevėžio rajone | 82 |
| 3.2. | kultūros centro veikloje dalyvaujančių savanorių | 40 |
| 4 | Pateiktų projektų | 7 / priedas |
| 5. | Naujų parengtų programų (koncertinių, edukacinių) ir kitų naujų veiklų | 7 / priedas |
| 6. | Laimėjimai konkursuose: pagrindinis prizas, I, II, III vietos (rajono, regiono, šalies bei tarptautiniuose), kultūros srities nominacijų laimėjimai | 7 / priedas |

**III. VEIKLA**

**IV. RENGINIAI**

|  |  |  |
| --- | --- | --- |
| Eil. Nr. | Renginio pobūdis | Renginių skaičius |
|  | Renginiai, iš viso (1 + 2) | 258 |
| 1. | Renginiai vietoje, iš viso | 240 |
|  | renginiai lauke | 15 |
| 1.2. | renginiai uždarose patalpose | 225 |
| 2. | Renginiai išvykose, iš viso | 18 |
| 2.1. | Panevėžio rajono savivaldybėje | 16 |
| 2.2. | šalyje | 1 |
| 2.3. | tarptautiniuose renginiuose | 1 |
| 3. | Etniniai renginiai (visi) | 187 |
| 4. | Dalyvavimas konkursuose, iš viso | 7 |
| 4.1. | Panevėžio rajono savivaldybės konkursuose | 3 |
| 4.2. | šalies konkursuose | 4 |
| 4.3. | tarptautiniuose konkursuose |  |
| 5. | Parodos, iš viso (profesionaliojo meno, tautodailės ir kt.) | 29 |
| 5.1. | vizualiojo meno | 13 |
| 5.2. | tautodailės | 15 |
| 5.3. | kitos | 1 |
| 6. | Meno profesionalų sklaidos renginiai, iš viso (išskyrus parodas) | 6 |
| 6.1. | akademinio žanro |  |
| 6.2. | kiti (džiazo, lengvosios muzikos ir kt.) | 6 |
| 7. | Kiti renginiai, iš viso (edukacijos, bendri įvairių žanrų kolektyvų projektai) | 159 |
| 7.1. | edukaciniai | 133 |
| 7.2. | tarpsritiniai | 12 |
| 7.3. | kvalifikacijos kėlimo | 14 |
| 8. | Kiti laisvalaikio renginiai (šokių vakarai, vakaronės ir kt.) | 76 |

**V. MENO KOLEKTYVAI**

|  |  |  |
| --- | --- | --- |
| Eil. Nr. | Kolektyvo tipas | Kolektyvų skaičius |
|  | Iš viso kolektyvų (1 + 2 ) | 9 |
| 1. | Kolektyvai pagal Lietuvos nacionalinio kultūros centro parengtą ir patvirtintą meno mėgėjų kolektyvų klasifikaciją | 3 |
| 1.1. | muzikiniai | 1 |
| 1.2. | choreografiniai |  |
| 1.3. | teatriniai |  |
| 1.4. | etniniai | 2 |
| 1.5. | tautodailės |  |
| 2. | Studijos, būreliai, klubai ir kiti kolektyvai | 6 |
| 3. | Iš viso Dainų švenčių tradicijos tęstinumo programoje dalyvaujančių kolektyvų skaičius (dalyvavimas dainų švenčių atrankose, šventėse – 5 paskutinių metų laikotarpis) | 4 |
| 3.1. | muzikiniai | 1 |
| 3.2. | choreografiniai |  |
| 3.3. | teatriniai |  |
| 3.4. | etniniai |  |
| 3.5. | tautodailės | 2 |
| 3.6. | amatai | 1 |

**VI. FINANSAVIMO ŠALTINIAI**

|  |  |  |
| --- | --- | --- |
| Eil. Nr. | Pobūdis | Gautos lėšos Eur |
|  | Iš viso lėšų (1 + 2) | 203 962 |
| 1. | Iš viso lėšos iš savivaldybės biudžeto | 113 645 |
| 1.1. | darbo užmokesčiui neatskaičiavus mokesčių | 83 075 |
| 1.2. | infrastruktūrai išlaikyti | 12 681 |
| 1.3. | ilgalaikiam materialiajam turtui įsigyti | 0,00 |
| 1.4. | lėšos veiklai | 16 889 |
| 1.5. | išlaidos transportui | 1 000 |
| 2. | Iš viso pritraukta lėšų | 90 317 |
| 2.1. | projektams įgyvendinti | 83 960 |
| 2.2. | pajamos už teikiamas paslaugas (bilietai, nuoma, renginių organizavimas ir kt.) | 5 138 |
| 2.3. | rėmėjų lėšos | 0,00 |
| 2.4. | 2 % parama | 34 |
| 2.5. | neformaliojo vaikų švietimo lėšos | 1 185 |

**VII. MATERIALINIAI IR TECHNINIAI IŠTEKLIAI**

7.1. Atlikti įstaigos remonto darbai. Jų vertė 2 000 Eur.

7.2. Techniniai ištekliai neatnaujinti.

7.3. Įsigyti koncertiniai drabužiai (sceniniai, tautiniai kostiumai, jų dalys) – 12 vnt. Jų vertė 2 051 Eur.

7.4. Instrumentų neįsigyta.

7.5. Įsigyti mestuvai. Jų vertė 490 Eur.

Patvirtinu, kad pateikta informacija yra tiksli ir teisinga.

Direktorė Justė Gusevaitė-Grižė

PRITARTA

Ėriškių kultūros centro tarybos

2020 m. kovo 2 d. posėdžio protokolas Nr. 1

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus